CELEX: 32015R1396
Language: sk
Date: 2015-08-14 00:00:00
Title: Vykonávacie nariadenie Komisie (EÚ) 2015/1396 zo 14. augusta 2015, ktorým sa opravuje vykonávacie nariadenie (EÚ) č. 540/2011, pokiaľ ide o účinnú látku Bacillus subtilis (Cohn 1872) kmeň QST 713 identický s kmeňom AQ 713 (Text s významom pre EHP)

15.8.2015   
            
            
               SK
            
            
               Úradný vestník Európskej únie
            
            
               L 216/1
            
         VYKONÁVACIE NARIADENIE KOMISIE (EÚ) 2015/1396
   zo 14. augusta 2015,
   ktorým sa opravuje vykonávacie nariadenie (EÚ) č. 540/2011, pokiaľ ide o účinnú látku Bacillus subtilis (Cohn 1872) kmeň QST 713 identický s kmeňom AQ 713
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 78 ods. 3,
   Po konzultácii Stáleho výboru pre rastliny, zvieratá, potraviny a krmivá,
   keďže:
   
               (1)
            
            
               smernicou Komisie 2007/6/ES (2) bol Bacillus subtilis (Cohn 1872) kmeň QST 713 identický s kmeňom AQ 713 (ďalej len „Bacillus subtilis“) zaradený ako účinná látka do prílohy I k smernici Rady 91/414/EHS (3) na použitie ako fungicíd.
            
         
               (2)
            
            
               Účinné látky zaradené do prílohy I k smernici 91/414/EHS sa považujú za schválené podľa nariadenia (ES) č. 1107/2009 a sú uvedené v zozname v časti A prílohy k vykonávaciemu nariadeniu Komisie (EÚ) č. 540/2011 (4).
            
         
               (3)
            
            
               Dňa 22. januára 2015 oznámilo Holandsko Komisii, že prevádzkovateľ, na ktorého žiadosť bola účinná látka Bacillus subtilis zaradená do prílohy I k smernici 91/414/EHS, požiadal, aby podmienky používania tejto látky zahŕňali aj používanie ako baktericíd proti Erwinia amylovora (spála), ktoré bolo omylom vypustené zo zoznamu v prílohe I k smernici 91/414/EHS.
            
         
               (4)
            
            
               Holandsko skonštatovalo, že požiadavka je opodstatnená.
            
         
               (5)
            
            
               Okrem toho, použitie ako baktericíd už bolo posúdené počas procesu schvaľovania účinnej látky Bacillus subtilis a je zahrnuté aj v revíznej správe.
            
         
               (6)
            
            
               Vykonávacie nariadenie (EÚ) č. 540/2011 by sa preto malo zodpovedajúcim spôsobom opraviť,
            
         PRIJALA TOTO NARIADENIE:
   Článok 1
   V riadku 138 časti A prílohy k vykonávaciemu nariadeniu (EÚ) č. 540/2011 sa časť A stĺpca „Osobitné ustanovenia“ nahrádza takto:
   
      „ČASŤ A
      Môže sa používať len ako fungicíd a baktericíd.“
   
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Smernica Komisie 2007/6/ES zo 14. februára 2007, ktorou sa mení a dopĺňa smernica Rady 91/414/EHS s cieľom zaradiť metrafenone, Bacillus subtilis, spinosad a thiamethoxam medzi účinné látky (Ú. v. EÚ L 43, 15.2.2007, s. 13).
   
      (3)  Smernica Rady 91/414/EHS z 15. júla 1991 o uvádzaní prípravkov na ochranu rastlín na trh (Ú. v. ES L 230, 19.8.1991, s. 1.)
   
      (4)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).